પોલીસ સૂત્રોના જણાવ્યા મુજબ, ડી ગેંગના દાઉદ ઇબ્રાહિમના સાગરિત અનિસ ઇબ્રાહિમે સોપારી આપી હતી. જામનગરના વેપારી અસ્ફાક ખત્રીને મારવાની સોપારી આપવામાં આવી હતી. હાલ પોલીસ 4 શખ્સોની પૂછપરછ કરી રહી છે. પોલીસે નેશનલ હાઈવે પર આવતી ખાનગી ટ્રાવેલ્સની વોલ્વોને ગ્રીનલેન્ડ ચોકડી ખાતે રોકી હતી અને જડતી લીધી હતી. બાતમીને પગલે પોલીસે રાખેલી વોચ દરમિયાન વોલ્વોને ઊભી રાખવામાં આવી હતી અને તેમાંથી મુસાફરોને ઉતારી તેમની તપાસ કરવામાં આવી હતી. જેમાં ચાર શકમંદો પાસેથી જીવતાં કારતૂસ અને હથિયાર મળી આવ્યા હતા. પોલીસ આ મામલે હજુ તપાસ કરી રહી છે.